डैवन!
नहीं, नहीं, नहीं। सुनिए, हम ख़ुश नहीं हैं। हम बहुत दुःखी हैं।
बर्ट!
ये लोग वहाँ हम पर ज़ुल्म करते हैं!
डैवन!
- हम क़ैदी हैं! - बर्ट!
वह ज़िंदा है!
वेलनेस
मैक्रोडेटा रिफ़ाइनमेंट
मेरा ख़याल है तुम मार्क एस. हो।
- मैं... - मैं मार्क डब्ल्यू. हूँ।
तुम लोग कौन हो?
क्या हम गड़बड़ से बचने के लिए तुम्हें किसी
और नाम से पुकार सकते हैं?
तुम्हारा फिर से स्वागत है, मार्क एस.।
कितना समय हो गया।
सेवरन्स
वे कहाँ हैं?
तुम्हें जो कुछ भी पूछना है,
तुम हमारे मैनेजमेंट ऑफ़िस पहुँचने पर पूछ सकते हो।
उन्हें नौकरी से निकाल दिया गया?
तुम गुब्बारों को मेरी पुरानी डेस्क के पास फ़ोयर में छोड़ सकते हो।
हमें काफ़ी चीज़ों के बारे में बातें करनी हैं और मैं नहीं चाहता उनसे तुम्हारा ध्यान भटके।
भरोसा रखो, इन्हें कोई नहीं लेगा।
मिस्टर मिलचिक, प्लीज़।
तुम सब ने पाँच महीने पहले जो कुछ किया,
वह इस कंपनी के इतिहास के सबसे दर्दनाक लम्हों में से एक था।
पाँच महीने?
मुझे भी उससे काफ़ी कष्ट हुआ।
लेकिन दर्द भी हमें बहुत कुछ सिखाता है, है ना?
रुकिए, आपने कहा आपका पुराना ऑफ़िस?
मार्क, यह मिस हुआंग हैं।
मिस हुआंग, मार्क एस.।
हैलो।
जब तक हम बातें करें, यह तुम्हारे गुब्बारों का ध्यान रखेंगी।
इस तरफ़ आ जाओ, मार्क।
दरवाज़ा बंद कर दो।
क्या एक बच्ची का यहाँ होना सामान्य...
माफ़ करना, यहाँ चीज़ें अस्त-व्यस्त हैं।
अच्छा। क्या हो रहा है?
मिस कोबेल अब इस कंपनी के साथ काम नहीं करती हैं।
सिवर्ड फ़्लोर का प्रबंधक अब मैं हूँ।
मेरी टीम का क्या हुआ?
हमने उन्हें नौकरी से नहीं निकाला।
हेल्ली आर. और अर्विंग बी., दोनों बाहर के व्यक्तियों से संपर्क करने में कामयाब हो गए थे,
बिल्कुल तुम्हारी तरह।
डिलन जी. के आउटी को इस बारे में सब कुछ होने के बाद पता चला।
तुम चारों लोग पूरी दुनिया में मशहूर हो गए।
एक समूह के तौर पर, तुम सब लोग विभाजन सुधार का चेहरा बन गए हो।
"इनीज़" ने भांडा फोड़ दिया
- विभाजन सुध... - बैठ जाओ, मार्क।
तुम्हारी बग़ावत से कुछ समय पहले ही हमने सुरक्षा द्वार इनस्टॉल किए थे
ताकि तुम एमडीआर से बाहर ना जा सको।
उसी के साथ मिस कोबेल ने सज़ा के तौर पर किएर का स्तुति गान प्रस्तुत किया था।
क्या तुम्हें याद है?
हाँ, मुझे याद है।
मैंने तुम्हें जानवर की तरह एक कमरे में बंद कर दिया था, मार्क।
एक अविभाजित व्यक्ति के तौर पर
मुझे वह घटना पूरी ज़िंदगी याद रहेगी।
लेकिन पिछले पाँच महीनों से,
हम ख़ुद से यह सवाल पूछ रहे हैं कि हार्मनी कोबेल जैसी क्रूर व्यक्ति
लूमन की मिट्टी में अपनी जड़ें कैसे जमा सकी।
और इससे हमारे बारे में क्या पता चलता है।
हम यह भी जानते हैं कि जब तुम अपनी बहन के घर पर जागे थे,
तब मिस कोबेल भी वहाँ पर थीं।
हाँ। ऐसा क्यों था?
हमारा मानना है कि वह तुमसे शारीरिक तौर पर आकर्षित थीं
और उन्होंने तुम्हें और तुम्हारे आउटी, दोनों को पाने की योजना बनाई थी,
जिसे "थ्रोप्ल" कहा जा सकता है।
क्या?
शुक्र है वह इसमें कामयाब नहीं हो पाईं।
आपने मुझे अभी भी नहीं बताया है कि मेरी टीम कहाँ है।
हमने हफ़्तों उन्हें वापस लाने की कोशिश की, मार्क।
उनमें से कोई भी राज़ी नहीं हुआ।
हमने उन्हें सुधारों के बारे में बताया, पर वह काफ़ी नहीं था।
पर मेरे लिए काफ़ी रहा?
तुम्हारे आउटी ने यहाँ लौटने पर ज़ोर दिया।
बल्कि, वह उसे तुरंत वापस रख लेने के लिए हमारे सामने गिड़गिड़ाया।
तो दूसरे लोग, उन्होंने आने से मना कर दिया?
हाँ।
तो, मैं यह बात उनके मुँह से सुनना चाहूँगा।
यह मुमकिन नहीं है।
अपने गुब्बारों से मज़े करो।
हाँ। हम तुम्हारे आने से लगभग एक घंटा पहले यहाँ आए थे।
हमारे पुराने एमडीआर की तुलना में यह जगह थोड़ी तंग है,
लेकिन मुझे हरा कालीन बहुत पसंद आया।
हमारा हल्का पीला था और कीबोर्ड प्यूस रंग के थे।
वे बैंगनी थे।
नहीं। वे प्यूस रंग के थे। मुझे मालूम है क्योंकि उन्हें देखकर मेरा जी मिचलाता था
और मुझे मिठाइयों से नफ़रत है।
मिठाई से याद आया, वह मिस्टर "मिल्कशेक" यहाँ कितनी बार आते हैं?
मिलचिक।
क्या?
उसका नाम मिलचिक है, मिल्कशेक नहीं। और मुझे नहीं मालूम।
मार्को, मुझे कुछ इंक पेंसिलें कहाँ मिलेंगी?
सप्लाई क्लॉज़ेट में।
चलो, मैं दिखाता हूँ।
- तो, तुमने सच में आउटी दुनिया देखी थी? - हाँ।
वहाँ का आसमान कैसा है?
पता नहीं।
स्टोरेज क्लॉज़ेट
- क्या, तुमने आसमान नहीं देखा? - मैं थोड़ी देर के लिए बाहर गया था
लेकिन मेरे जीजा ने मेरा ध्यान भटका दिया था।
सही में?
क्योंकि हमने एक सूची बनाई थी कि बाहर की दुनिया में हम सबसे पहले क्या देखना चाहेंगे।
और पहले नंबर पर आसमान ही था।
जीजा लोग तो सूची में थे ही नहीं।
"ग्राज़ी" यानी शुक्रिया।
क्या तुम्हें यह पता चला कि हम किस राज्य में हैं?
क्योंकि हम तीनों ने अपने इनपुट सर्वे में वायोमिंग लिखा था।
- तुमने कोई ब्यूट देखे? - नहीं।
हे भगवान। हवा कैसी लगती है?
क्या वह अपने ऊपर किसी के साँस छोड़ने जैसी महसूस होती है?
हैलो, रिफ़ाइनर्स।
हैलो, मिस हुआंग।
ओह, नहीं। अब बॉल वाला खेल खेला जाएगा।
रसोईघर की तरफ़ चलिए।
ठीक है। तो,
मेरा नाम मिस हुआंग है।
डिप्टी मैनेजर के तौर पर आज मेरा यहाँ पहला दिन है।
अपने बारे में कुछ बताऊँ तो यहाँ से पहले, मैं एक क्रॉसिंग गार्ड थी।
मार्क डब्ल्यू.?
तुम एक बच्ची क्यों हो?
क्योंकि मैं जन्म से बच्ची ही हूँ।
अच्छा। मेरा नाम मार्क डब्ल्यू. है।
मैं शाखा 5एक्स के एमडीआर विभाग से आया हूँ,
जहाँ मैं ग्वेंडोलिन वाई. के साथ काम करता था।
मेरे बार में एक छोटी सी मज़ेदार बात यह है कि जब मेरी शाखा बंद हो गई, तो मैंने सोचा था
कि मैं स्थायी रूप से रिटायर हो जाऊँगा।
तो यह एक अच्छा सरप्राइज़ है।
मार्क एस.?
ठीक है।
मैं मार्क एस. हूँ।
और मैं लगभग दो सालों से यहाँ हूँ।
मेरे बारे में कुछ कहूँ...
तो...
यही कि मैं ख़ुशक़िस्मत हूँ कि आज मैंने चार नए दोस्त बनाए हैं।
यह अच्छा है, मार्क।
लेकिन मुझे तुम्हें याद दिलाना होगा कि मैं तुम्हारी सुपरवाइज़र हूँ,
दोस्त नहीं।
तीन नए दोस्त।
ठीक है।
हमारे दोनों मार्क साथियों को बधाई। और अब...
लूमन
तुम्हारा चिरत्व खंड कैसा है?
- क्या यहाँ के ईगन चलते हैं? - नहीं।
शायद इसलिए क्योंकि यह एक पुरानी शाखा है।
हमारे एनिमट्रॉनिक थे।
वे तो थोड़ा सीखा-सिखाया नाच भी लेते थे।
तो तुम्हारे वाले बस वहाँ खड़े रहते हैं? अजीब बात है।
मेरे पहले चिरत्व खंड में, ईगन झाड़ू थे।
लूमन - किएर की जय हो!
झाड़ू?
- हर किसी का चेहरा एक प्लेट से बना था। - प्लेट?
हम बहुत ग़रीब थे।
क्या तुम लोगों के पास सीपीआर के पुतले थे?
- हाँ। - वे किस चीज़ से बने थे?
- झाड़ू से। - क्या तुम्हारे यहाँ लिफ़्ट थी?
हमारे पास... उसे क्या कहते हैं, एक रस्सी थी।
भगवान।
मैं बाहर जा रहा हूँ। तुम ठीक हो?
हाँ। बस काम ख़त्म करने वाला हूँ।
बढ़िया। शुक्रिया।
पता है, मेरी पुरानी टीम के लोग बहुत घटिया थे।
हमने कभी भी अपना निर्धारित काम पूरा नहीं किया। एक बार भी नहीं।
लेकिन लगता है तुम्हें अपनी टीम काफ़ी पसंद थी।
तो, मुझे अफ़सोस है।
गुड नाइट, मार्क।
गुड नाइट।
कैसे हैं सब लोग?
"प्यारे आउटी,
मुझे नहीं पता यह तुम तक पहुँचेगा या नहीं, पर मैं यह ख़त तुम्हें उस विभाजित ऑफ़िस की
भयानक परिस्थितियों के बारे में सचेत करने के लिए लिख रहा हूँ
जहाँ तुमने मेरा ट्रांसफ़र किया है।
इस शाखा का संचालन एक भद्दा अनाड़ी आदमी करता है, जिसे मिल्कशेक के नाम से जाना जाता है।"
हे भगवान।
"एक ऐसा आदमी जिसकी मूर्खता का मुक़ाबला सिर्फ़ नौ मूल सिद्धांत कर सकते हैं।
अगर तुम्हारा मुझे यहाँ भेजते रहना ज़रूरी है, तो प्लीज़ मेरे साथ एक बम बांधकर भेज दो,
ताकि मैं मिल्कशेक और किएर ईगन की आत्मा, दोनों को उस बम से उड़ा सकूँ।
क्रोधपूर्वक, तुम्हारा इनी, मार्क डब्ल्यू.।"
हे भगवान। यह बहुत गंभीर बात है।
क्या यह सच है?
क्या तुम्हें सच में लगता है मैं एक भद्दा अनाड़ी आदमी हूँ?
रुको, तुम्हें लगता है यह नोट मैंने लिखा है?
क्या तुम हम सबको फँसाने वाले थे या सिर्फ़ मार्क डब्ल्यू. को?
यह ख़ुद का नाम बचाने का एक चालाक तरीक़ा है, है ना?
- पता नहीं तुम इस टीम से नफ़रत क्यों करते हो? - मैं इस टीम से नफ़रत नहीं करता।
तुमने अपनी लिखाई छुपाने की भी कोशिश नहीं की।
पता है क्या? मैं तो इस टीम को जानता तक नहीं।
मैंने तुमसे कहा था। मुझे अपनी टीम चाहिए।
मेरी बात का कौन सा हिस्सा तुम्हें समझ नहीं आ रहा है?
मार्क एस., मैं इसी समय तुम्हें विभाग प्रमुख के पद से हटाता हूँ
और अब यह पद मार्क डब्ल्यू. को मिलता है, जिसे तुम फँसाने की कोशिश कर रहे थे।
मुझे मंज़ूर है।
तुम्हें ऑफ़िस में भेजा जाएगा
और तुम्हें नियमित तौर पर अपने काम की प्रगति की जानकारी देनी होगी।
तुम्हारा कोई जीजा है भी या नहीं, कमीने आदमी?
तुम्हें किस बात पर हँसी आ रही है?
अभी तुम्हें पता नहीं चला ना कि मैंने रसोईघर में क्या किया?
हद है।
हे!
तुम्हें यह बिल्कुल नहीं करना चाहिए।
मिस्टर मिलचिक, मार्क एस. आपके ऑफ़िस में घुस आए हैं।
उन्होंने स्पीकर ले लिया है।
हैलो? क्या वहाँ कोई है? क्या बोर्ड मुझे सुन रहा है? मैं मैक्रोडेटा रिफ़ाइनमेंट से मार्क एस. बोल रहा हूँ।
ठीक है। तो, अगर आप वहाँ हैं तो प्लीज़ सुनिए।
अब, मैं जानता हूँ कि आप वही करना चाहते हैं जो विभाजित लोगों के लिए सही है,
- इसीलिए मुझे अपनी टीम वापस चाहिए। - मार्क!
अगर हम सच में विभाजन सुधार का चेहरा हैं, जैसा कि आप कहते हैं,
- तो उन्हें एक मौक़ा मिलना चाहिए। - मार्क!
प्लीज़। वे मेरे दोस्त हैं!
आप उन्हें ऐसे अचानक ग़ायब नहीं कर सकते! प्लीज़!
देखिए, मिस्टर मिलचिक, मैंने बोर्ड से संपर्क सिर्फ़ इसलिए किया क्योंकि मैं नहीं...
बोर्ड इनीज़ से बात नहीं करता।
साफ़ दिख रहा है कि तुम्हारे आउटी की शोहरत ने तुम्हारे इनी का दिमाग़ ख़राब कर दिया है।
नहीं, मेरा इनी सिर्फ़ अपने सहकर्मियों को वापस चाहता है, ताकि हम साथ मिलकर किएर की सेवा कर सकें।
क्या तुम मुझे नौकरी से निकाल रहे हो?
आगे बढ़ो।
तुम उन्हें वापस क्यों नहीं ले आते?
अलविदा, मार्क एस.।
रुको!
- डिलन! - मार्क।
- वह काम किया? - हाँ, किया।
- बाक़ी लोग कहाँ हैं? - पता नहीं।
मिलचिक ने... मैंने सोचा नहीं था मैं वापस आऊँगा।
- मुझे वापस आए कुछ दिन हो गए हैं। - क्या?
हाँ। और वहाँ एक बिल्कुल नई टीम काम कर रही थी।
- कोबेल ने हमारी जगह दूसरे लोग रख लिए? - नहीं।
कोबेल जा चुकी है। अब मिलचिक सब कुछ संभालता है।
अच्छा, तो जिस आदमी ने मुझ पर हमला किया और मेरी सबसे अच्छी बेल्ट काट डाली, अब वह हमारा बॉस है?
- मैं तो गया। - रुको। उसने तुम पर हमला किया?
हाँ, बुरी तरह। जो... मतलब, सही था, पहले मैंने उस पर हमला किया था,
लेकिन मैंने उसकी बेल्ट को तो कुछ नहीं किया।
"किएर अपने विश्वासघातियों को माफ़ करता है"?
बर्ट!
यार, तुम ठीक तो हो?
अर्विंग, क्या हुआ?
हद है? अर्व! दोस्त, क्या हुआ है? वहाँ ऊपर तुम ग़रीब हो क्या?
आ जाओ।
हेल्ली!
हे भगवान। तुम ठीक हो?
मैं ठीक हूँ। क्या तुम जागे थे?
- हाँ, वह ग़ज़ब था। - सच में।
हे भगवान। मुझे तुम्हारी बहुत फ़िक्र हो रही थी।
- उस बात को कितना समय हो गया? - पाँच महीने, शायद ज़्यादा।
बाक़ी सब लोग कहाँ हैं?
चलो।
वे चले गए।
अर्विंग?
वह बाहर नहीं आ रहा है।
- अरे, अर्व? - मुझे माफ़ कर दो, मार्क।
मुझे कुछ देर अकेला रहना है, प्लीज़।
ठीक है। आराम से।
ठीक है, तो क्या हो रहा है? हमें कोई कुछ नहीं कहेगा?
मुझे नहीं लगता। मतलब, मिलचिक ने बताया हमारा मैसेज बाहर चला गया।
उसने कहा हम मशहूर हो गए हैं।
हम सब समान रूप से या हम में से एक, मतलब, स्टार बन गया है?
पता नहीं। लेकिन फिर उसने शायद मुझे नौकरी से निकालने की कोशिश की।
क्यों?
क्योंकि मैंने एक तरह से नए लोगों को नुक़सान पहुँचाने की कोशिश की।
- नए लोग? - तो, वहाँ ऊपर आख़िर हुआ क्या था?
देखो, शायद मिलचिक आ रहा होगा।
अच्छा है। मुझे उससे एक बेल्ट वसूलनी है। अब मुझे बताओ।
अगर वे लोग हमारे एक-दूसरे को यह बताने का इंतज़ार कर रहे हों
कि क्या हुआ था क्योंकि उन्हें ख़ुद नहीं पता हो तो?
मतलब, डिलन, अगर वे हमारी बातें सुन रहे हों तो?
रुको, सुरक्षा कैमरा कहाँ गया?
मुझे...
मुझे माफ़ कर दो, मैं...
बस...
तुम ठीक हो?
सभी लोगों को हाय। मैं मिस हुआंग हूँ।
मिस्टर मिलचिक आपका ब्रेक रूम में इंतज़ार कर रहे हैं।
यह आख़िर हो क्या रहा है? यहाँ इतनी, मतलब, छोटी बच्ची क्यों है?
पता नहीं।
रुको, तो उन्होंने हमारी जगह दूसरे लोग रख लिए?
कुछ दिनों के लिए।
मेरी जगह कौन था?
किसी की जगह, मतलब, कोई दूसरा ख़ास व्यक्ति नहीं था।
वे, पता नहीं, अजीब थे।
ठीक है। तुम बिल्कुल भी बुरा महसूस मत करो।
- बुरा? - हाँ, उनकी यह ज़िंदगी ख़त्म करने के लिए। भाड़ में जाएँ।
मैं उनकी ज़िंदगी नहीं...
नहीं, दोस्त, मैं कह रहा हूँ बुरा मत महसूस करो।
मतलब, मुझे यक़ीन है वे इसी लायक़ थे।
ब्रेक रूम
लूमन
मैक्रोडेटा रिफ़ाइनमेंट। फिर से स्वागत है।
प्लीज़, बैठ जाओ।
अर्विंग, अगर परेशानी ना हो तो तुम पीछे रहना।
मुझे मस्ती करने का नशा है!
तुम काफ़ी लम्बे हो ना।
मेरे ख़याल से बोर्ड ने मेरी शर्तों पर पुनर्विचार किया है।
लगता तो यही है।
हमेशा ख़ुश रहो!
तुम लोग जो देखने जा रहे हो, यह आज के बाद इस इमारत में क़दम रखने वाले
हर इनी को दिखाया जाएगा।
मुझे उम्मीद है इससे तुम्हें लूमन की भावनाओं का अंदाज़ा होगा।
लूमन सुन रहा है!
हाय। इस कोण से शायद तुम मुझे नहीं पहचानोगे।
मैं शाखा 501 की लूमन प्रशासकीय इमारत हूँ।
और तुम इस समय मेरे अंदर बैठे हो।
मेरा नाम लेने में किसी का भी मुँह ऐंठ जाएगा, या जैसा कि मैं कहता हूँ, "दरवाज़ा ऐंठ जाएगा।"
इसलिए तुम मुझे बस लूमन कह सकते हो।
साल 1870 में मेरी शुरुआत के बाद से मैं बहुत सारे बदलावों से गुज़र चुकी हूँ।
लेकिन मेरी एक चीज़ कभी नहीं बदली, वह है मेरे कर्मचारियों के लिए मेरा प्यार,
अविभाजित और विभाजित, दोनों के लिए।
ख़ुद की तारीफ़ नहीं कर रही हूँ,
लेकिन मेरा बेसमेंट तल उन 206 देशों के सबसे आलीशान
विभाजित कार्यालयों में से एक है, जिनमें लूमन कार्यरत है।
हे, मेरे हॉल में दौड़ना मना है!
उससे मुझे गुदगुदी होती है।
लेकिन एक इमारत को सच्ची ख़ुशी कब मिलती है?
यह सवाल तब सामने आया, जब अपनी विभाजित ज़िंदगियों से असंतुष्ट
चार एमडीआर कर्मचारियों ने एकजुट होकर
ऐसी साज़िश रची, जिसे लूमन इतिहासकार हमेशा
मैक्रोडैट विद्रोह कहकर पुकारेंगे।
मेरी नाक के ठीक नीचे ख़तरे और साज़िश से भरा एक इंसानी नाटक खेला गया।
अत्याचार के प्रति उचित क्रोध।
चलो, इस जगह को जलाकर राख कर दें।
प्रेरणा।
हम अभी भी यहाँ अंधेरे में काम क्यों कर रहे हैं?
और प्यार।
यह क्या है?
मैक्रोडैट विद्रोह की वजह से यहाँ काफ़ी सुधार हुए।
इन सुधारों में शामिल हैं स्वादिष्ट नए स्नैक्स, जैसे फ़्रूट लेदर, कट बीन्स,
क्रिसमस मिन्ट्स और साल्सा।
क...
अभी भी संतुष्ट नहीं हुए?
लूमन हॉल पास
इंसेंटिव में भी सुधार किए गए
और उनमें शामिल हैं, हॉल पास से लेकर पाइनऐपल बॉबिंग तक...
और साथ में है, हमारा बिल्कुल नया मज़ेदार मिरर रूम।
पता है, यह बहुत अजीब बात है। मैं अपनी पूरी ज़िंदगी इस प्रतिबिम्ब दिखाने वाले पूल के पास बैठी रही,
फिर भी मुझे अपना असली चेहरा देखने के लिए एमडीआर के चार नायकों के अचल साहस की ज़रूरत पड़ी।
उन्होंने काफ़ी हंगामा मचा दिया।
सही बात है, वॉटर टावर। और उनके लिए मैं किएर की शुक्रगुज़ार हूँ।
मैक्रोडैट विद्रोह के लिए मैं किएर की शुक्रगुज़ार हूँ।
मैं जानता हूँ हमारी सोच बहुत अलग है...
लेकिन मैं तुम्हें यह बताना चाहता हूँ कि मैं सच में तुम में से हर किसी का बहुत सम्मान करता हूँ।
और मैं तुम्हारा जेलर नहीं बनना चाहता।
आज का दिन ख़त्म होने से पहले, तुम में से हर व्यक्ति यह फ़ैसला करेगा कि तुम यहाँ रहना चाहते हो या नहीं।
यह फ़ैसला तुम्हारे आउटी नहीं करेंगे, बल्कि तुम करोगे।
अगर तुम अपनी फ़ाइल पर काम करना शुरू करते हो, तो मैं समझ जाऊँगा कि तुम रुकना चाहते हो।
अगर तुम ऐसा नहीं करते, तो मैं तुम्हें सतह पर भेज दूँगा। बिना कोई दुर्भावना मन में रखे।
हो सकता है किसी दिन किसी बिस्ट्रो में मैं तुम्हें ड्रिंक पिलाऊँ।
सिवर्ड फ़्लोर की बाक़ी जगहों की तरह,
ब्रेक रूम में भी कोई कैमरा या माइक्रोफ़ोन नहीं है।
निजता के लिए किसी को सप्लाई क्लॉज़ेट में ऐसे बंद होने की ज़रूरत नहीं होनी चाहिए
कि वे हिलडुल भी ना सकें।
मुझे सच में उम्मीद है कि तुम सब यहाँ रुकोगे और उसका लुत्फ़ उठाओगे जिसे बनाने में तुमने मदद की।
एक नया क्वार्टर। एक नई शुरुआत।
हम सबके लिए।
यह क्या बकवास थी?
वह हमारे साथ बहुत बड़ा खेल खेल रहा था।
तो तुम लोगों ने वहाँ ऊपर आख़िर क्या देखा था?
तो...
उसने कहा यहाँ कोई माइक्रोफ़ोन नहीं है।
हाँ, वह तो बकवास करता रहता है, इसलिए फुसफुसाकर बात करो।
ठीक है।
तो, मैं अपनी बहन के घर पर एक पार्टी में था जो रिकेन हेल के लिए रखी गई थी।
रुको, क्या?
तुम रिकेन हेल को जानते हो?
वह मेरे आउटी का जीजा है।
क्या?
और पता नहीं कैसे, हम दोनों कोबेल को जानते हैं।
यक़ीन नहीं होता।
हाँ। एक और बात है।
मेरे वापस अपने आउटी रूप में बदलने से ठीक पहले, मुझे शादी की एक फ़ोटो मिली।
अब, मेरा अंदाज़ा है कि मेरे आउटी की पत्नी कुछ सालों पहले मर गई थी।
ओह, अफ़सोस।
और मालूम होता है, यह भी एक वजह थी कि मैंने विभाजित होने का फ़ैसला किया था।
लेकिन...
उस फ़ोटो में जो औरत थी, वह मिस केसी थी।
मिस केसी तुम्हारी पत्नी है?
मेरे आउटी की पत्नी है।
लेकिन उसकी मौत हो चुकी है।
नहीं, मैं जानता हूँ, लेकिन वह वही थी।
फिर वह यहाँ नीचे है।
नहीं। मैं वेलनेस विभाग में गया था। वह वहाँ नहीं है।
क्या मतलब वहाँ नहीं है?
मतलब, विभाग बंद कर दिया गया है।
हे भगवान। मार्क, तुम ठीक हो ना?
हाँ। मतलब, पता नहीं।
और तुम? तुमने क्या देखा?
मैं एक बहुत ही बोरिंग
अपार्टमेंट के अंदर थी।
तो तुम अकेली रहती हो?
हाँ।
मैं टीवी पर कोई नेचर शो देख रही थी। मैंने स्वेटपैंट्स और टी-शर्ट पहनी हुई थी।
कैसी टी-शर्ट? क्या उस पर, मतलब, किसी बैंड का लोगो था या जेब थी?
वह वैसी शर्ट थी जिन पर "गोरिला को बचाओ" लिखा रहता है।
बढ़िया।
शायद।
और फिर क्या हुआ?
फिर मैं बाहर गई और मुझे एक बंदा मिला। वह माली लग रहा था।
मैंने उसे सब कुछ बता दिया। मुझे लगता है उसे वह सब बकवास लग रहा था।
लेकिन उसने कहा कि उसका भाई पुलिसवाला है
और वह उसे सब कुछ बता देगा।
पता नहीं। माफ़ करना, दोस्तों। मैंने सच में कोशिश की थी।
माली?
हाँ।
रात में काम करने वाला माली?
हाँ, शायद। मतलब, हो सकता है, दिन में वह कोई और काम करता हो।
और तुम, अर्व?
क्या तुम्हें लगता है वह सच कह रहा है?
हमें यहाँ से जाने देने के बारे में?
अर्व, तुमने क्या देखा?
ऊपर की वह दुनिया हमारे लिए नहीं है।
मैंने यही देखा।
नहीं, यार।
तुम हमें बता सकते हो।
हाँ, तुम बता सकते हो।
चाहे वह कोई बुरी बात ही हो।
अर्व।
मैं बस थोड़ी देर सैर करना चाहता हूँ।
- मैं उससे बात करूँगा। - नहीं, नहीं। हम सबको चलना चाहिए।
नहीं। उसे कुछ नहीं हुआ, ठीक है?
उसे मैं रोकता हूँ। तुम वापस कैंप में जाओ। ज़रूरत पड़ी तो मैं तुम्हें बुला लूँगा।
- पक्का? तुम... - लेकिन...
हे, अर्व ठीक हो जाएगा, ठीक है?
- हाँ। - हाँ।
डिलन संभाल लेगा।
और हमारे पास आज का पूरा दिन है।
हाँ।
शादी की तस्वीर में तुम लोग ख़ुश लग रहे थे?
हाँ, हम ख़ुश थे।
मैंने कभी नहीं, मतलब... मिस केसी और मैंने कभी एक-दूसरे के लिए वैसा महसूस नहीं किया।
ठीक है।
तो, तुम क्या करने वाले हो?
तो...
मुझे उसे यहाँ से बाहर निकालना होगा।
है ना? मतलब, अगर वह मेरी पत्नी है...
हाँ। बेशक। मतलब, बशर्ते वह अभी भी यहीं है।
हालाँकि तकनीकी रूप से, असल में, वह तुम्हारी पत्नी नहीं है।
मुझे पूरा यक़ीन है अँगूठी तुम्हारे आउटी ने ख़रीदी होगी।
ज़रूर।
लेकिन, मतलब, हम एक तरह से एक ही इंसान हैं।
तो, यह असमंजस की स्थिति है।
यह असमंजस की स्थिति है?
- यह सच में ऐसा है? असमंजस? ठीक है। - यह... हाँ। सुनो, हेल्ली...
दरअसल हम एक व्यक्ति नहीं हैं।
हम और हमारे आउटी, हम एक नहीं हैं।
और मैं अपनी बात करूँ तो मुझे नहीं लगता, हम पर उनका कोई एहसान है।
लेकिन मिस केसी...
मतलब, वह हम में से एक है।
तो, अगर तुम अपने आउटी की मदद करना चाहते हो और पता लगाना चाहते हो मिस केसी के साथ क्या हुआ...
तो मैं तुम्हारी मदद करूँगी।
तो तुम रुक रही हो?
शायद मैं रुक रही हूँ।
- अर्व। रुक जाओ। - मुझे अकेला छोड़ दो, डिलन।
ठीक... यार। क्या वह... तुम आज का दिन ख़त्म होने से पहले यहाँ से नहीं जा सकते।
तुम्हें यक़ीन है?
अर्व।
मैं अपने उद्देश्य में असफल हो गया।
क्या?
मैं बर्ट को ढूँढने चला गया।
ठीक है। क्या तुम उससे मिले?
वह शादीशुदा है, या, कम से कम, वह किसी के साथ है।
मैंने खिड़की से उन्हें देखा।
धत् तेरे की।
वह ख़ुश है, इसलिए मुझे ख़ुश होना चाहिए।
हाँ। लेकिन लगता है तुम शायद ख़ुश नहीं हो, है ना?
आख़िरी बार मैं तब ख़ुश था, जब मैं एमडीआर के अलावा कुछ नहीं जानता था।
जब मैं अपने काम में अच्छा था
और ख़ुश होने की कोशिश नहीं कर रहा था।
मैं यहाँ से जा रहा हूँ, डिलन।
यह जाना नहीं है। इसलिए इसे यह कहना बंद करो।
- पता है, तुम चाहते हो... पता है... - कोशिश तो करो।
तुम एक अच्छे दोस्त हो, डिलन।
बर्ट के घर जाने से पहले, मैं अपने अपार्टमेंट में जागा था।
क्या?
मैं एक कैनवास के सामने खड़ा हुआ था।
हद है। वहाँ कैनवास होते हैं?
हाँ। मेरा आउटी किसी गलियारे की पेंटिंग बना रहा था। एक काला गलियारा।
जैसा ब्रेक रूम में है?
नहीं, वह अलग था। उससे भी गहरा काला।
गलियारे के अंत में एक लिफ़्ट थी जिसमें नीचे जाने का तीर का निशान बना था।
उसने ऐसी दर्जनों पेंटिंग बनाई हुई थीं।
बाप रे। क्यों?
पता नहीं। और जाने से पहले मैं तुम्हें यह बताना चाहता था।
अच्छा। तुम नहीं जाओगे। तुम... नहीं।
मत करो। मेरी बात सुनो।
देखो, मुझे अफ़सोस है कि बर्ट के आउटी का एक आकर्षक पति है या जो भी है।
लेकिन उससे कोई फ़र्क नहीं पड़ता है। तुम्हें प्यार बर्ट के इनी से हुआ था
और मैं यह बात जानता हूँ क्योंकि मैंने उस सम्बन्ध को प्रोत्साहित किया था।
मैं...
मैं चाहता हूँ यह सब ख़त्म हो जाए।
ठीक है। तो फिर तुम उस काले गलियारे को ढूँढ लेने के बाद या...
मैं चाहता हूँ यह दर्द ख़त्म हो जाए।
अगर वह जा चुका है और मैं चला जाऊँ...
यह कहना बंद करो।
...तो किसी तरह, हम साथ में होंगे।
वह ऐसा नहीं चाहेगा।
तुम्हें कैसे पता?
क्योंकि मैं ऐसा नहीं चाहता।
क्योंकि इससे मुझे दुःख होगा
और मैं ठीक से अपना काम नहीं कर पाऊँगा
और मैं यहाँ जो करता हूँ, वह जो कुछ भी है, मैं उसमें बहुत अच्छा हूँ।
और मैं उसमें अच्छा हूँ, इसकी एक वजह तुम भी हो। इसलिए प्लीज़, मत जाओ।
डिलन।
तुम्हारे लिए यहाँ रहने का सबसे बड़ा प्रोत्साहन मैं हूँ।
उन चीज़ों को इस बात में मत लाओ।
मैं सिर्फ़ यह कह रहा हूँ कि अगर बर्ट अभी भी यहाँ होता,
वह तुम्हें यहाँ रुके रहने और इस बात का पता लगाने के लिए कहता कि यहाँ आख़िर हो क्या रहा है।
डिलन जी.।
सिवर्ड सीमा प्रतिबंधित
मिस्टर मिलचिक आपसे मिलना चाहते हैं।
अच्छा।
हैलो मिस कोबेल
जानता हूँ, लेकिन उन्होंने कहा था यह अब तक ठीक हो चुका होगा।
यहाँ मिस्टर मिलचिक लिखा होना चाहिए।
एम-आर-पीरियड-स्पेस-एम-आई-एल-सी-एच-आई-सी-के।
- देखिए, मैं समझता हूँ... - मिस्टर मिलचिक...
...लेकिन क्या आप प्लीज़ इसे ठीक करवा देंगे? हाँ। शुक्रिया।
अगर मेरी वेल्कम स्क्रीन के बारे में
कोई फ़ोन आए, तो तुरंत मेरी बात करवाना।
जी, सर।
तुम मुझसे मिलना चाहते थे?
हाँ।
शुक्रिया, मिस हुआंग।
तुम मेरी बेल्ट के लिए माफ़ी माँगने वाले हो?
तुम्हारी पत्नी का नाम ग्रेचेन है।
क्या?
वह चाहती थी कि तुम्हें बता दिया जाए।
मेरे साथ चलो।
और मैं माफ़ी माँगता हूँ, डिलन, कि मैंने पहले तुम्हारी बातों पर ध्यान नहीं दिया।
तुम्हारी ज़रूरतों पर ध्यान नहीं दिया।
इसे देखो।
आउटी पारिवारिक मुलाक़ात कक्ष
ये एक नई निर्माण परियोजना के ब्लूप्रिंट हैं,
जिनके बारे में मैंने तुम्हारे सहकर्मियों को नहीं बताया है।
बैठने की आरामदायक जगह
इसका नाम है आउटी पारिवारिक मुलाक़ात कक्ष।
स्मृति दीवार
क्या तुम कह रहे हो कि मैं यहाँ अपने परिवार से मिल सकता हूँ?
इस कमरे के नाम से तो यही लगता है।
बाप रे।
है ना कमाल?
दुःख की बात है कि तुम्हारे विभाग में बाक़ी सब लोग सिंगल हैं।
ऐसे में, मैं चाहता हूँ कि यह बात सिर्फ़ हमारे बीच रहे...
- क्या तुम... - ...सिर्फ़ लोगों की नाराज़गी से बचने के लिए।
तुमने अपने दोस्तों के लिए जो किया है, उसके बाद वे तुम्हारे ख़िलाफ़ हो जाएँ, यह मुझे अच्छा नहीं लगेगा।
तुम ठीक हो?
मैं ठीक हूँ।
अर्व कहाँ है?
मैं यहाँ हूँ।
अर्व। तुम ठीक हो?
मैं ठीक हूँ।
डारियो आर ग्रीमाल्डी
कोल्ड हार्बर 67 प्रतिशत पूरा
68 प्रतिशत पूरा
उप-शीर्षक अनुवादक : पुनीत कुसुम